
Lungecancer og cigarettjære 
i Danmark 

Af Anne Prener & Ole Møiler Jensen 

Der anmeldes årlig ca. 2.800 nye lungekræfttiifælde til 
Cancerregisteret, og lungecancer er i dag i Danmark 
den hyppigste cancerform hos mænd og den fjerdehyp¬ 
pigste hos kvinder. I'årene 1978-1980 udgj'orde lunge¬ 
cancer 18¥o af alle maligne tumorer hos mænd (1), og 
denne cancerform var i 1980 årsag til 7% af alle 
dødsfald blandt mænd (2). Der er siden 2. verdenskrig 
sket en eksplosiv stigning i lungecancerincidensen, først 
hos mænd og siden hos kvinder, og lungecancer antages 
at være den hyppigste kræftsygdom blandt mænd på 
jorden (3). 

Tobaksrygningens betydning, her specielt cigaret¬ 
rygning, som årsagsfaktor til lungecancer har været 
kendt i mere end 30 år (4, 5). Selvom der er holdepunkt 
for, at en række arbejdsmiljøpåvirkninger og luftfor¬ 
urening er af betydning for lungecancerudviklingen (6, 
7), er intet enkelt forhold i dag af så stor betydning som 
cigaretrygning, der skønnes at være den dominerende 
risikofaktor for 80-90% af alle lungecancertiifælde. En 
ekspertgruppe under International Agency for Re¬ 
search ori Cancer har for nylig angivet, at der er 
tilstrækkelig evidens for, at tobaksrøg er kræftfrem¬ 
kaldende hos mennesker. Tobaksrøgens karcinogene 
egenskaber afhænger ifølge ekspertgruppen af cigaret¬ 
ternes tjæreindhold (i flere sammenhænge kan udtryk¬ 
ket kondensat ses benyttet, dette dækker over det 
samme begreb som tjære), og et fald i lungecancerinci¬ 
densen i England og Wales er kædet sammen med 
indførelsen af »low tar« cigaretter (8, 9). 

Formålet med den foreliggende undersøgelse er at 
analysere den tidsmæssige udvikling af lungecancer i 
Danmark i relation til cigaretkonsum og det gennem¬ 
snitlige tjæreindhoid i cigaretter i et internationalt 
perspektiv. Interessen er »sær Koncentreret oiii luiige- 
cancerudvikiingen i de yngre aldersgrupper, hvor 
indflydelsen på cancerincidensen af cigaretter med lavt 
tjæreindhold kan antages at være mest udtalt (9). 

Registrering af lungecancerincidens 
Incidensen af lungecancer (lCD-8: 162 (10)) i forskel¬ 
lige egne af verden er opført i monografien »Cancer 

Fra Cancerregistcrei, Ktibenhavn, [nslilut for cancer epidemiologi under 
Kræftens bekæmpeJse. 

incidence in Five Continents«, Vol. IV (11), som 
dækker perioden fra 1973-1977. Alle incidenstal er 
direkte standardiserede for alder under anvendelse af 
verdenspopulationen som standard. 

incidensen i Danmark af primær lungecancer og 
lungetumorer uden angivelse af, om de er primære eller 
sekundære (ICD-7; 162,1 og 163 (12)), i de enkelte 
aldersgrupper og geografiske områder fremgår af 
publikationerne fra Cancerregisteret (1, 13-17). 

Den foreliggende undersøgelse omfatter tillige en 
præliminær opgørelse af incidensen for femåret 1978-, 
1982. For årene 1981 og 1982 mangler registreringen af 
tumorer, for hvilke oplysninger stammer udelukkende 
fra dødsattester. Dette har hidtil svaret til 5-10% af det 
totale antal anmeldte tumorer i et kalenderår med 
relativt flere i de ældre aldersgrupper end i de yngre. En 
sammenligning med dødsattesterne for de 2 år viser, at 
denne procentdel kan antages at være uændret for 
1981-1982. Da det kun drejer sig om 2 år i en 5 års 
periode, og da procentdelen af tumorer udelukkende 
registreret ved dødsattester er væsentligt mindre i de 
yngre årgange (1968-1972 2-3% for personer under 55 
år (16)),^ er der ikke korrigeret for disse manglende 
tumorer i den følgende tekst. 

CIGARETTER: FORBRUG OG TJÆREINDHOLD 
Oplysninger vedrørende cigaretsalget i Danmark stam¬ 
mer for perioden 1920-1938 fra tobaksindustrieii (18) 
og for perioden 1939-1982 fra Danmarks statistik (19). 
Tallene angiver salg af både indenlandsk producerede 
cigaretter og importerede cigaretter. Med hensyn til 
markedsandel for filtercigaretter gælder disse tal 
udelukkende for cigaretter produceret af Skandinavisk 
Tobakskompagni, men selskabets totale markedsandel 
i Danmark er næsten 100%. Oplysninger om toldfri 
import og forbrug af hjemmerullede cigaretter indgår 
ikke i de angivne tal. Oplysninger om cigaretsalg og 
markedsandel for filtercigaretter i England fremgår af 
Lee’s publikationer (20, 21). 

De danske tal for tjæreindhold er oplyst fra 
Skandinavisk i ooak'skompagru og 
cigaretternes røgværdi. Røgværdi bestemmes ved 
hjælp af en rygemaskine, der ryger 20 cigaretter ad 
gangen med standardiseret sugefrekvens og volumen 
samt fast rygelængde. Rygningen foregår gennem et 
specialfilter, der efter afsluttet rygning indeholder den 
totale mængde tjære fra cigaretten. Ud fra tjæreindhol¬ 
det i disse filtre beregnes tjæreindholdet per cigaret. De 
enkelte værdier for de enkelte cigaretmærker er 
herefter vægtet efter den pågældende cigarets markeds- 

andel. De oplyste værdier er alle vand- og nikotinfri, 
Tjærcindhold per cigaret i England er bestemt på 
tilsvarende vis og ligeledes angivet vand- og nikotinfrit 
( 20 ). 

iMtigecancerincidensen i udvalgte lande 
International variation. Af Fig. 1 ses det, at den 
aldersstandardiserede (verdensstandard) lungecancer- 
incidens i midten af 1970’erne hos danske mænd ligger 
på niveau med incidensen i Canada, Frankrig og 
Australien. Incidensen er ca. halvdelen af, hvad der kan 
ses hos Maorierne i New Zealand, og ca. Vi af 
incidensen i England. Finland ligger en del højere end 
Danmark, mens incidensen) Norge og Sverige ligger på 
under halvdelen af den danske. For de danske kvinder 
(Fig. 2) er billedet noget anderledes, idet incidensen her 
er den højest registrerede blandt kvinder på det 
europæiske kontinent. Incidensen hos danske kvinder 
er dobbelt så høj som hos kvinder i de øvrige nordiske 
lande, men overgås af incidensen i England, Skotland 
og Nordamerika. Kinesiske kvinder har, ligesom 
Maori-kvinderne i New Zealand, en høj risiko for 
lungecancer. 


Tidsmæssig udvikling i Danmark. Fig, 3 viser udviklin¬ 
gen i antal af nydiagnosticerede tilfælde af lungecancer 
per 100.000 henholdsvis mænd og kvinder i perioden 
1943 til 1982. Incidensraterne er aldersstandardiserede 
(verdensstandard) for at eliminere indflydelse fra 
ændringer i befolkningens aidersmaessigc sammensæt¬ 
ning. Ses på Danmark under ét, er der i den angivne 
periode sket en femdobling af iungecancerincidensen 
for mænd, mens incidensen blandt kvinder næsten er 
seksdoblet. Lungecancerincidensen hos kvinder er 
fortsat kun på et niveau, der svarer til, hvad man så hos 
mændene for ca. 30 år siden. I modsætning til 
incidensen hos mændene, der i de sidste 10 år har vist en 
tendens til stabilisering, er stigningen i incidensen 
fortsat kraftig hos kvinderne, og alene stigningen fra 
1973-77 til 1978-82 har været på 28%. 

For mændene er incidensudviklingen meget forskel¬ 
lig i de forskeliige dele af landet, idet der fortsat ses en 
stigning i antallet af lungekræfttilfælde blandt køben¬ 
havnske mænd og blandt mænd i landdistrikterne. 
Stigningen blandt københavnske mænd er dog kun 
halvt så stor fra 1973-77 til 1978-82 som fra 1968-72 til 
1973-77. Blandt mænd i hovedstadens forstæder kan 

Fig. 1. Iniernaitonalvariaiioninage- 
standardized lungcancer incidence ra¬ 
tes in men around 1975 (World stan¬ 
dard population). 

Fig. 2. International variation in age- 
standardized lungcancer incidence ra¬ 
tes in women (World standard popu¬ 
lation). 

iagttages et lille fald indea for de sidste 10 år. 
Tilsvarende er ikke iagttaget hos kvinderne, hvor der i 
alle områder ses en kraftig stigning i incidensen med den 
største stigning i landdistrikterne (43% fra 1973-77 til 
1978-82). For kvinder i provinsbyerne er incidensen i 
perioden fra 1943 ti! 1982 steget IVz gang. 

Fig. 4 viser udviklingen i incidensen af lungecancer 
for 5 års aldersgrupper i intervallet 30-54 år separat for 
de 2 køn og for 4 geografiske områder samt for hele 
landet. For aldersgrupperne over 45 år ses samme 
forskel mellem de geografiske områder, som findes for 
de aldersstandardiserede rater (Fig. 3). Den iagttagne 
tendens til stabilisering af incidensen for mænd i hele 
Danmark er til stede i alle de yngre årgange. I 
aldersklassen 50-54 år, hvor der i perioden fra 1943 til 
i 968 skete en stigning til mere end det dobbelte, ses der 
i perioden 1968-72 til 1978-82 kun en [ettere stigning. 

Det eneste område, hvor der kan iagttages et egentligt 
fald i lungecancerrisikoen i de yngre årgange, er i de 
københavnske forstæder, hvor der ses et fald blandt de 
30-44 årige. Endvidere ses en stabilisering for de 45-49 
årige. Derimod ses en stigning i incidensen i aldersgrup¬ 
pen 50-54 år. For københavnske mænd har antallet af 
lungekræfttilfælde per 100.000 mænd stort seCholdt sig 
uændret i perioden 1943 til 1982 for de yngste årgange. 
Derimod ses for 50-54 årige næsten en fordobling i 
antallet fra 1943 til 1982. I provinsbyerne ses en 
udfladning af kurverne for alle de yngre årgange, 
hvorimod der for mænd i landdistrikterne fortsat er en 
kraftig stigning. Således er risikoen for lungecancer i 
aldersgruppen 50-54 årige i perioden 1943-82 steget 
næsten 6 gange. 

Blandt kvinderne er billedet helt anderledes, idet der 
i hele perioden 1943-82 ses en kraftig stigning i alle de 
yngre aldersgrupper. Stigningen har siden 1950’ernc 
været specielt voldsom, og der er i enkelte aldersgrup¬ 
per i de sidste 30 år sket en tidobling af risikoen. 

Cigaretrygning 

Cigaretsalg. Antai solgte, og dermed røgede, cigaretter 
per indbygger over 15 år ligger i dag i Danmark på ca. 
5 per dag. Til sammenligning kan nævnes, at det 
gennemsnitlige antai per voksen per dag i USA og 
England er henholdsvis ca. 11 og ca. S cigaretter (9). 
Cigaretforbruget lå i perioden 1920-45 relativt stabilt i 
Danmark, når man ser bort fra faldet mod krigens 
slutning (Fig. 5). Udviklingen domineres herefter af en 
tredobling fra midten af 1940’erne til 1950, som nok til 
dels kan tilskrives et øget antal rygere blandt kvinder 
(9). Herefter er der sket en jævn stigning gennem 
1950’erneog 1960’erneogidesidste 10-15 år en tendens 
til stabilisering på et niveau omkring 5 cigaretter per 
dag. 1 England så man mere end en fordobling i 

• . . r , „T. -1-^ »i. ! 1 t < 

w4^w, V.I.»* 4-0- •. .. ^ - 

Herefter var der et lille fald fra 1945 til 1950, og siden 
1950 har der været en jævn stigning fra ca. 6 cigaretter 
dagiig til ca. 8 cigaretter daglig i 1978. 

Foretages en opdeling i filter og ikke-filter cigaretter 
(Fig. 6), ses det, at filtercigaretter i Danmark har en 
jævnt stigende markedsandel fra 39% i 1964 til 68% i 
1984. Til sammenligning hermed var markedsandelen 
af filtercigaretter i England i 1981 94%, og allerede i 
1967 havde man dér nået en andel på 70% svarende til 
det nuværende niveau i Danmark. 

TJæreindhoid. Det gennemsnitlige ijæreindhold per 
cigaret i Danmark har igennem de sidste 10 år været 
jævnt faldende (Fig. 7), Sammenlignes med forholdene 
i England, ses, at faldet i tjæreindhold satte ind 10 år 
senere (1975 mod 1965), og at det i Danmark har været 
mindre markant. I forhold til niveauet i 1964-68 ligger 
det gennemsnitlige tjaereindhold i Danmark i 1984 8% 
lavere, mens tjæreindholdet i England er halveret fra 
1965 til 1981. Fig. 8 viser markante fald i tjæreindholdet 
i USA, England, Østrig, Vesttyskland, Schweiz, Au¬ 
stralien, Sverige, Norge og Finland sammenlignet med 
udviklingen i Danmark (21-24). Således ligger tjæreind¬ 
holdet per cigaret i Danmark i 1984 væsentligt højere 
end niveauet i de ovennævnte lande i begyndelsen og 
midten af 1970’erne. 


DISKUSSION 

I international sammenhæng ligger lungecancerinci- 
densen i Danmark middelhøjt blandt mænd og relativt 
højere hos kvinder (Fig. 1 og 2), der har den højeste 
kendte lungecancerrisiko blandt kvinder på det euro¬ 
pæiske fastland. 

Lungecancerrisikoen i Danmark er fortsat stigende. 
Dette gælder specielt for kvinder, hvor stigningen de 
sidste 10 år nærmest har været eksplosiv, mens 
incidensen hos mænd har vist en stabiliserende tendens 
(Fig. 3), der er tydeligst i de københavnske forstæder og 
i de yngre årgange (Fig. 4). Incidensen hos kvinderne er 
fortsat under (6 af, hvad incidensen er hos mændene, 
men såfremt den voldsomme stigning fortsætter, vil 
kvinderne nå et niveau svarende til mændenes i løbet af 
15-20 år. 

I modsætning til denne fortsatte stigning i Danmark 
har man i England og Wales allerede fra 1950’erne 
iagttaget et fald i lungecancerincidensen blandt mænd i 
de yngste aldersgrupper (9). Dette stadige fald betyder, 
at incidensen i dag er ca. halvdelen af, hvad den var i 
1950. Igennem 1960’erneog i970’erne har faldet bredt 
sig til også at omfatte årgange op til 60-64 år. I Finland 

Fig* 3. Age-standardizedfncidencs (World standard population) of 
lungcancer in Danish men and women, 1943-1982. 

og USA har man ligeledes i de sidsie år iagttaget fald i 
incidensen blandt yngre årgange <40-44 år), mens der 
fortsat ikke ses fald i incidensen blandt de 50-64 årige 
(9). 

Det er som tidligere nævnt en fastslået kendsgerning, 
at rygning og lungecancerrisiko er tæt årsagsmæssigt 
associeret (4, 5), De væsentligste komponenter i beviset 
for denne sammenhæng er, at rygere har en stigende 
risiko med stigende tobaksforbrug, at 60-årige, der 10 

år tidligere har opgivet rygning, har lungecancerrisici, 
der er ca. halvdelen af 60-årige, der fortsat ryger (9), og 
at personer, der har skiftet til filtercigaretter med lavere 
tjæreindhold, har lavere lungecancerrisiko per cigaret 
(25). 

I betragtning af cigaretrygningens dominerende 
ætiologiske rolle for lungecancer har det været natur¬ 
ligt at søge årsagen til de iagttagne fald i iungecancerin- 
cidensen i de nævnte lande i ændringer i rygevanerne de 

1 sidste 30 år og i forskelle i tjæreindholdet per cigaret. 
I Som anført af Doll & Peto (9) er der i England siden 
I 1950’erne udført et »naturligt eksperiment« med 
^^lensyn til tjæreindholdets betydning for lungecan- 
^Berincidensen, idet tobaksforbruget per mand siden 
^^1950’ernehar været stabilt (den i Fig. 5 viste stigning fra 
1950 til 1975 tilskrives udelukkende et øget antal rygere 
blandt kvinderne (9)). Samtidig er tjæreindholdet per 
cigaret faldet fra 31,4 mg i 1965 til 15,8 mg i 1981 (21). 
Den gennemsnitlige tjæreindtagelse per mand er derfor 

( faldet jævnt siden 1950’ernc, idet den gennemsnitlige 
totale mængde indtaget tjære per ryger vil være mindre 
ved lavere tjærcindhold per cigaret. En vis kompensa- 
j tion i form af øget cigaret forbrug og kraftigere 
! inhalering vil finde sted ved skift til' cigaretter med 
f lavere tjærcindhold. Denne kompensation opvejer dog 
I ikke faldet 1 tjærcindhold, og slutresultatet bliver 
1 således et fald i tjærcindtagelsen (21). Årsagen til, at 
incidensfaidet først er iagttaget i de yngre aldersgrup¬ 
per, skal nok søges i det faktum, at disse aldersgrupper 
ikke er belastet af forbrug af høj kondensatcigaretter (9) 
som unge i modsætning til de ældre, der i 1930’erne har 
røget cigaretter med kondensatværdier omkring 35 mg 
j . per cigaret (22). 

1 

Cigaretrøg er et kemisk komplekst produkt dannet 
ved den ufuldstændige forbrænding af tobak. Den 
præcise kemiske sammensætning af cigaretrøg afhæn¬ 
ger af arten af tobak, papirfiltrationen og måden, der 
ryges på (26). På trods af mange studier kendes den 
eksakte karcinogene komponent fortsat ikke, men det 
vides i dag, at de polycykliske aromatiske hydrokarbo- 
ner (PAH) i røgen er tumorinitiatorer. PAH, som er 
kendte karcinogener (27, 28), er ligesom en lang række 
andre kemiske forbindelser indeholdt i tjæredeien af 
røgen. 

Andre årsagsfaktorer til lungecancer såsom luftfor¬ 
urening og erhvervsekspositioner har ligeledes ændret 
sig i den omtalte periode. Da antallet af lungecancertil¬ 
fælde, der skyldes rygning, er væsentligt større end 
antallet af lungecancertilfælde fremkaldt af luftfor¬ 
urening og erhvervsekspositioner (6, 7), er det over¬ 
vejende sandsynligt, at det iagttagne fald i lunge- 
cancerincidenscn blandt mænd i England skyldes faldet 
i tjæreindtagelse. 

Cigaretsalget i Danmark er ikke steget siden ca. 1970. 
Samtidig er antallet af rygere blandt mænd faldet lidt, 
fra 41 % i 1975 til 39% i 1983, hvorimod rygerprocenten 
hos kvinderne er steget tilsvarende. Det gennemsnitlige 

U.K. W-Germany Australia Norway DenmarV: 

1) Tai-content per cigareite In Norway» Sweden and E^nland is not 
nicotinefree. To allow comparison with the other couniries the figuces should 
be redueed by approximatcly 8^'*. 

2) Mcan tohacco weight per dgarette shows some variation between the 
countri«, but not enough to account for the differences in tar-content per 
cigaret le. 

Fig. 8. Changes in iar-content per cigaretie in different countries 
iFromr 21^22, 23,24), 

fald i cigaretternes tjæreindhold er kun beskedent, og 
faidet er sat ind relativt sent sammenlignet med andre 
lande, Fig. 7 og 8. Det kan på baggrund af dette ikke 
forbavse, at der i Danmark kun ses en stabilisering i 
lungecancerrisikoen hos mænd i modsætning til de 
beskrevne fald i flere andre vestlige lande. 

Totalt set er tjæreindholdet per cigaret faldet i de 
fleste lande i verden (Fig. 8) (22). Forskellige former for 
pression er skyld i disse fald. I visse lande har regeringen 
på grund af medejerskab tilstrækkelig kontrol med 
tobaksindustrien til at kunne dirigere udviklingen i 
retning af nedsættelse af tjæreindholdet. I USA, 
Canada og Australien har oplysningskampagner ført til 
en øget bevidsthed hos rygerne om betydningen af 
tjæreindhold i relation' til lungecancer. 1 USA har 
konkurrencen om markedet for »lovf car« cigaretter 
endvidere bevirket øget opreklamering af disse cigaret¬ 
mærker, og dette har bidraget til et fald i den 
gennemsnitlige tjæreindtagelse (22). I modsætning 
hertil findes i Danmark ingen restriktioner eller 
målrettede oplysningskampagner vedrørende tjæreind¬ 
hold i cigaretter. Faldet i tjæreindhold skyldes udeluk¬ 
kende en frivillig indsats fra cigaretproducentemes 
side. Resultatet af denne indsats svarer ikke til, hvad der 
i andre lande er opnået ved hjælp af lovgivning, idet 
Danmark i dag internationalt set ligger i toppen med 
hensyn til tjærcindhoid (21). 


RESUM« 

Ud fra Cancerregisterets statistiske oplysninger for 
perioden 1943-1977 samt en præliminær opgørelse for 
perioden 1978-82 er foretaget en analyse af den 
tidsmæssige udvikling af lungecancer i Danmark i 
relation til cigaretkonsum og det gennemsnitlige tjære¬ 
indhold i cigaretter. Danmark ligger internationalt set 
meget højt med hensyn til tjæreindhold per cigaret og 
har samtidig et stabiliserende cigaretforbrug, dog med 
let stigende antal rygere blandt kvinderne. 

I en række vestlige lande, bl.a. England, er der siden 
1950 set en faldende lungecancerincidens blandt mænd, 
hvilket er tilskrevet et faldende gennemsnitligt tjære- 
indhold per cigaret, 1 Danmark er lungecancerrisikoen 
fortsat stigende blandt kvinder, mens incidensen blandt 
mændene har vist en stabiliserende tendens, der er 
tydeligst i de københavnske forstæder og i de yngre 
årgange. Der er således ikke i Danmark iagttaget noget 
egentligt fald i lungecancerincidensen, hvilket er i 
overensstemmelse med det uændret høje tjæreindhold 
per cigaret i Danmark. 

Sekretærerne Vm CLEi<MENSE.M og Marianne Harnek takkes for renskrivning 
af manuskriptet. Assistent A<ue Larsen takkes for assistance ved tegning af 
figurer. 

On the basis of statistical information from the Danish 
Cancer Registry for the period 1943-1977, and a 
preliminary review from the period 1978-82, an analysis 
is undertaken of the temporal development o f cancer of 
the lung in Denmark in relation to the cigarette 

consumption and the average tar content in the 
cigarettes. The tar content of cigarettes in Denmark is 
high as compared with other countries. Simultaneous- 
ly, the cigarette consumption is stabilized, although a 
slightly inereasing numberof smokers among women is 
observed. 

In a number of western countries including Britain, 
the incidences o f cancer of the lung have been observed 
to decrease since 1950. This is attributed to the 
decreasing average tar content per cigarette. In Den¬ 
mark, the risk for development of cancer of the lung is 
still inereasing in women while the incidence in men has 
shown a stabilizing tendency which is most marked in 
the suburbs of Copenhagen and the younger age- 
groups. Thus, noactuai fallintheincidenceofcancerof 
the lung has been observed in Denmark and this is in 
agreement with the unchanged high tar content per 
cigarette in Denmark. 

Setidrcprint reque^ts La Anne Prener, CancerrcgisLcreL, Landskroiiasade S6, 
DK-2IOO København 0. 

Original meddelelse 


Børnemishandling og 
omsorgssvigt 

Børn af stofmisbrugende forældre 

Af Joav \ferrick & Lars Pedersen-Bjergaard 

Stofmisbrug blandt unge har inden for de sidste 10-15 år 
været et stort problem. Det skønnes (!, 2), at der er 
6.000-10.000 stofmisbrugere i Danmark, hvorafS.OOO- 
5.000 befinder sig i det storkøbenhavnske område. Fra 
kontakten til behandlingsinstitutionerne (2) ved man, 
at Vi af stofmisbrugerne er mænd og Vi kvinder. 
Gennemsnitsalderen hari de senere år været stigende og 
er nu for mændenes vedkommende 27-28 år, mens den 
for kvindens vedkommende er noget lavere. 

Stofmisbrugende familier med børn er siden 1975 
blevet et problem for social- og sundhedssektoren, idet 
der er sket en kraftig stigning i antallet af gravide 
stofmisbrugere (3). I 1975 blev der for hele Danmark 
registreret omkring 25 børn af stofmisbrugere, men nu 
fødes der årligt i København omkring 30 børn af 
stofmisbrugere. 

Den gravide stofmisbruger lever et risikofyldt og 
uregeimæssigt liv (3-7), der bringer fostret og senere det 
fødte barn i fare for alvorligt omsorgssvigt. Familierne 
flytter meget, børnene og forældrene er ofte mange 
gange Og langvarigt hospitalsindlagte, kontakten til 
social- og sundhedssektoren sporadisk og præget af 
mistillid, og samtidig opnår børnene ikke en stabil 
opvækst med få voksenkontakter, men derimod mange 
skift og tilfældige voksenkontakter. 

Børnéne overlades ofte til sig selv, hos familie, 
venner eller tilfældige bekendte, hvilket ikke er betryg¬ 
gende og i yderste konsekvens kan medføre, at børnene 
dør på grund af omsorgssvigt (8). 

Formålet med denne undersøgelse har været at 
vurdere forekomsten, omstændighederne og formen 
for omsorgssvigt blandt en gruppe børn af stofmisbru¬ 
gende forældre. Børnene har været i kontakt med et 
børnehospital i en storby, hvorfor det også har været 
hensigten at høste viden og erfaring ved denne 
evaluering til brug for en øget forebyggende indsats i en 
storby. 


EGNE UNDERSØGELSER 
Materiale og metode 

Materialet (5) består af børn, der i perioden 1975-83 har 
været i kontakt med Børnehospitalet på Fugiebakken, 
hvor en af forældrene havde et stofmisbrug. Materialet 
omfatter 50 børn, men herværende undersøgelse vil 
kun beskæftige sig med de 17 børn, for hvem vi ud fra 
journalmaterialet har vurderet, at barnet har været 
udsat for omsorgssvigt under opvæksten. 

Undersøgelsen er retrospektiv, og samtlige journaler 
er gennemgået af forfatterne og kodet efter et ensartet 

Fra Barnehospualei på Fugiebakken, København. 

